Diari Oficial de la Generalitat Valenciana


Sumari del DOGV 5523, del 30-05-2007 (2007/6889)

RESOLUCIÓ de 13 d'abril del 2007, del conseller de Territori i Habitatge, relativa a la modificació puntual núm. 45 del projecte de modificació núm. 9 del Pla general de Castelló. (PL-76/06).
-----------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5523

Data del DOGV
:   30-05-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/6889


Data del document
:   13-04-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Castelló de la Plana
    * pla d'urbanisme

RESOLUCIÓ de 13 d'abril del 2007, del conseller de Territori i Habitatge, relativa a la modificació puntual núm. 45 del projecte de modificació núm. 9 del Pla general de Castelló. (PL-76/06). [2007/6889]  
Vist l'expedient relatiu a la modificació puntual núm. 45 del Projecte de modificació núm. 9 (51 modificacions en ordenació detallada) del Pla general del municipi de Castelló, i de conformitat amb els següents,  
Antecedents de fet  
Primer  
L'Ajuntament de Castelló va acordar el 28 de juliol del 2005 exposar al públic la modificació núm. 9 (51 modificacions en ordenació detallada), cosa que es va dur a terme per mitjà d'anuncis publicats en el periòdic Mediterráneo de 9 d'agost del 2005, en el Butlletí Oficial de la Província de 13 d'agost del 2005 i en el Diari Oficial de la Generalitat de 25 d'agost del 2005. Transcorregut el període d'informació al públic, durant el qual es van formular diverses al·legacions, el Ple va aprovar provisionalment la modificació en sessió de 30 de març del 2006.   
Segon  
El projecte consta de memòria, plànols i normativa.   
Tercer  
No s'han emés informes sectorials.  
Quart  
La Comissió Territorial d'Urbanisme de Castelló, en sessió celebrada el dia 12 de juliol del 2006 va acordar emetre un informe favorable en relació amb la modificació núm. 45 de les incloses en el Projecte de modificació núm. 9 del Pla general de Castelló, de forma supeditada a la presentació de la separata a què es referix el fonament 6é apartat c de l'informe, per elevar, una vegada es presente l'esmentada separata, la proposta d'aprovació definitiva al conseller de Territori i Habitatge, previ dictamen del Consell Jurídic Consultiu, i emetre un informe favorable en relació a la resta de modificacions incloses en el Projecte de modificació núm. 9 del Pla general de Castelló, elevant segons aquestes la proposta d'aprovació definitiva al conseller de Territori i Habitatge.  
Cinqué  
El conseller de Territori i Habitatge amb data 22 de setembre del 2006 va resoldre aprovar definitivament les modificacions incloses en el Projecte de modificació núm. 9 del Pla general de Castelló, excepte la denominada modificació núm. 45.   
Sisé  
Consta en l'expedient informe dels serveis tècnics del Servei Territorial de Territori i Habitatge de Castelló, de data 6 d'octubre del 2006, segons el qual una vegada l'Ajuntament de Castelló presente la separata de la modificació núm. 45, es conclou que cal ja elevar al conseller de Territori i Habitatge la proposta de la Comissió Territorial d'Urbanisme de Castelló, de 12 de juliol del 2006 d'aprovació definitiva de la modificació núm. 45 de les incloses en el Projecte de modificació puntual núm. 9 del Pla general de Castelló, això després del dictamen previ del Consell Jurídic Consultiu.  
Seté  
Aquesta conselleria, va sol·licitar en data 30 d'octubre del 2006, el corresponent dictamen del Consell Jurídic Consultiu de la Comunitat Valenciana d'acord amb el que establix l'article 10.8.e) de la Llei 10/1994, de 19 de desembre, de la Generalitat Valenciana, de creació del Consell Jurídic Consultiu de la Comunitat Valenciana. Així mateix amb data 30 d'octubre del 2006, el conseller de Territori i Habitatge va emetre un informe favorable basant-se en la disposició transitòria novena de la Llei 6/1994, de 15 de novembre, reguladora de l'activitat urbanística.  
Amb data 9 de març del 2007, s'emet dictamen del Consell Jurídic Consultiu de la Comunitat Valenciana en què es conclou que cal que l'òrgan competent de la conselleria de Territori i Habitatge done la seua aprovació definitiva a la modificació núm. 45 de les incloses en el Projecte de modificació puntual núm. 9 del Pla general d'ordenació urbana del Castelló.   
Fonaments de dret  
Primer  
De conformitat amb el que establix la disposició transitòria primera, apartat primer, de la Llei 16/2005, de 30 de desembre, urbanística valenciana (d'ara endavant LUV), i per haver conclòs la seua informació al públic amb anterioritat a l'1 de febrer del 2006, l'aprovació definitiva d'aquest expedient ha de resoldre's de conformitat amb el que disposa la legislació urbanística vigent amb anterioritat a l'entrada en vigor de la LUV.  
Segon  
La tramitació de la present modificació puntual del Pla general de Castelló ha sigut correcta, de conformitat amb el que establix l'article 38 i següents de la Llei 6/1994, de 15 de novembre, de la Generalitat Valenciana, reguladora de l'activitat urbanística (d'ara endavant LRAU), com també en l'article 158 i següents del Reglament de planejament de la Comunitat Valenciana, aprovat pel Decret 201/1998, de 15 de desembre (d'ara endavant RPCV).  
Tercer  
La documentació està completa en compliment del que disposa l'article 27 en relació amb el 55.1 de la LRAU, com també en l'article 45 i següents del RPCV.  
Quart  
L'objecte de la modificació núm. 45 es concreta en el següent:  
Accessos al grup Roquetes. Es milloren els accessos a aquest grup. Es reubica la zona verda, perquè tinga una posició centrada. S'elimina un sòl de creixement urbà que s'havia previst.  
Cinqué  
La modificació núm. 45 afecta el denominat grup Roquetes de la ciutat. En aquesta modificació, a més d'eliminar-se un sòl residencial que es considera innecessari, es canvia la ubicació de la zona verda prevista, de manera que es col·loca en una posició central respecte del nucli. Aquesta modificació suposa alteració de la qualificació de zones verdes, la qual cosa fa necessari que se seguisquen determinats tràmits addicionals:  
- D'una banda, i de conformitat amb l'article 55.4 de la LRAU, resulta preceptiu l'informe del Consell Superior d'Urbanisme. Segons el que establix la disposició transitòria novena de la LRAU, i per no estar encara constituït l'esmentat Consell, les seues funcions corresponen al conseller d'Obres Públiques, Urbanisme i Transports, amb un informe previ de la Comissió Territorial d'Urbanisme.  
- D'una altra banda, segons l'article 10.8.e de la Llei 10/1994, de 19 de desembre, es necessita també el dictamen previ del Consell Jurídic Consultiu en els casos de modificacions en què es duga a terme una diferent zonificació de zones, el qual ha sigut emés en sentit favorable amb data 9 de març del 2007.  
Sisé  
La competència per a l'aprovació definitiva correspon al conseller de Territori i Habitatge, de conformitat amb el que disposa l'article 39 de la Llei reguladora de l'activitat urbanística, en relació amb els articles 6.e) i 10.a) del Reglament dels òrgans urbanístics de la Generalitat Valenciana, aprovat per Decret 201/2003, de 3 d'octubre, del Consell de la Generalitat.  
Vistos els preceptes legals citats, i la resta de disposicions de general i pertinent aplicació, de conformitat amb l'acord de la Comissió Territorial d'Urbanisme de Castelló, i conforme amb el Consell Jurídic Consultiu de la Comunitat Valenciana, resolc:  
Aprovar definitivament la modificació puntual núm. 45 del Projecte de modificació núm. 9 (51 modificacions en ordenació detallada) del Pla general del municipi de Castelló.  
Contra la present resolució, que posa fi a la via administrativa, es pot interposar recurs potestatiu de reposició davant del conseller de Territori i Habitatge en el termini d'un mes, comptador des de l'endemà de la notificació d'aquesta, d'acord amb el que establixen els articles 116.1 i 117.1 de la Llei 4/1999, de modificació de la Llei 30/1992, de 26 de novembre, de règim jurídic de les administracions públiques i del procediment administratiu comú; o bé, recurs contenciós administratiu davant de la sala contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació d'aquesta, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
Tot això, sense perjudici que puga exercir qualsevol altre recurs que es crega oportú.  
València, 13 d'abril de 2007.- El conseller: Esteban González Pons.